hotchpotch/miracl-hf-unified huggingface dataset:
มหาวิทยาลัยคอลเลจลอนดอน
University College London (UCL) เป็นมหาวิทยาลัยวิจัยของรัฐ ตั้งอยู่ ณ​ กรุงลอนดอน ประเทศสหราชอาณาจักร มหาวิทยาลัย UCL ยังเป็นสถาบันหนึ่งในสังกัดมหาวิทยาลัยกรุงลอนดอน UCL ถือได้ว่าเป็นหนึ่งในมหาวิทยาลัยที่ได้ถูกจัดอันดับอยู่ในระดับสูง และมีจำนวนนักเรียนในระดับบัณฑิตศึกษาที่ลงทะเบียนปัจจุบันมากที่สุดในสหราชอาณาจักร
มหาวิทยาลัย UCL ก่อตั้งขึ้นเมื่อปี 1826 ในฐานะมหาวิทยาลัยลอนดอน และ UCL ได้ถือว่าเป็นมหาวิทยาลัยแห่งแรกในกรุงลอนดอน และมหาวิทยาลัยแห่งแรกในประเทศอังกฤษที่รับนักศึกษาเข้าเรียนโดยไม่คำนึงถึงศาสนา และเพศของผู้เข้าเรียน โดยให้สิทธิสตรีเทียบเท่ากับบุรุษ ในปี 1836 UCL ได้เปลี่ยนฐานะเป็นวิทยาลัยของมหาวิทยาลัยลอนดอนซึ่งเกิดจากการรวมตัวของวิทยาลัยอื่นๆในกรุงลอนดอนเพื่อเป็นมหาวิทยาลัยเดียวกัน
วิทยาเขตหลักของ UCL ตั้งอยู่ที่ Bloomsbury ในพื้นที่ลอนดอนส่วนกลาง Central London นอกจากนี้ยังมีสถาบันต่างๆ และโรงพยาบาลโรงเรียนแพทย์ในที่ต่างๆ ทั่วกรุงลอนดอนที่เป็นของ UCL รวมไปถึงการศึกษาทางไกลผ่านดาวเทียมในวิทยาเขตใน Adelaide, ออสเตรเลีย และ Doha, กาต้าร์
UCL เป็นมหาวิทยาลัยที่มีการแข่งขันสูงในการสมัครเข้าศึกษา และได้ถูกจัดอันดับอยู่ในระดับสูง ทั้งในระดับประเทศ และในระดับนานาชาติ ศิษย์เก่าของ UCL ที่เป็นบุคคลสำคัญ เช่น ผู้ประดิษฐ์โทรศัพท์ และผู้ร่วมค้นพบโครงสร้างของ DNA รวมไปถึงผู้ก่อตั้งกาน่า, ญี่ปุ่นสมัยใหม่ และไนจีเรีย ผู้ค้นพบแก๊สมีตระกูล ถึงปัจจุบัน UCL มีอาจารย์ ศาสตราจารย์ และนักวิจัย ผู้ที่ได้รับรางวัลโนเบล รวมทั้งสิ้น 29 ท่าน
สภายุโรป
สภายุโรป
เป็นองค์การระหว่างรัฐบาลส่วนภูมิภาค (regional intergovernmental organisation) ที่ตั้งขึ้นในปี พ.ศ. 2492 เพื่อส่งเสริมสิทธิมนุษยชน ประชาธิปไตย และหลักนิติธรรม ในรัฐสมาชิก 47 รัฐที่มีประชากรรวมกัน 820 ล้านคน
เป็นองค์กรต่างหากจากสหภาพยุโรปที่มีสมาชิก 28 ประเทศ ซึ่งมักจะสับสนกันโดยส่วนหนึ่งก็เพราะใช้ธงยุโรปเหมือนกัน
แต่สภายุโรปไม่สามารถออกกฎหมายที่บังคับใช้ได้โดยไม่เหมือนกับสหภาพยุโรป
ส่วนของสภายุโรปที่รู้จักกันดีที่สุดก็คือศาลสิทธิมนุษยชนยุโรป (European Court of Human Rights) ซึ่งตัดสินคดีตามอนุสัญญาว่าด้วยสิทธิมนุษยชนยุโรป (European Convention on Human Rights)
งานของสภายุโรปมีผลเป็นมาตรฐาน กฎบัตร และอนุสัญญาที่อำนวยความร่วมมือกันระหว่างประเทศยุโรปโดยเป็นองค์กรที่ให้คำแนะนำ
ส่วนของสภาตามกฎหมายก็คือ คณะรัฐมนตรี (Committee of Ministers) ที่ประกอบด้วยรัฐมนตรีกระทรวงการต่างประเทศของรัฐสมาชิกแต่ละรัฐ และสมัชชารัฐสภา (Parliamentary Assembly) ซึ่งประกอบด้วยรัฐสภาแห่งชาติของรัฐสมาชิกแต่ละรัฐ
ส่วนกรรมาธิการเพื่อสิทธิมนุษยชน (Commissioner for Human Rights) เป็นสถาบันอิสระภายในสภายุโรป โดยได้รับมอบหมายให้โปรโมตความสำนึกและความเคารพในสิทธิมนุษยชนในรัฐสมาชิก
ส่วนเลขาธิการแห่งสภายุโรป (Secretary General of the Council of Europe) เป็นหัวหน้ากองเลขาธิการขององค์การ
สำนักงานใหญ่อยู่ที่เมืองสทราซบูร์ ประเทศฝรั่งเศส
ภาษาทางการขององค์การคือภาษาอังกฤษและฝรั่งเศส
แต่ว่าคณะรัฐมนตรี สมัชชารัฐสภา และ Congress of the Council of Europe ก็ใช้ภาษาเยอรมัน อิตาลี ตุรกี รัสเซียในงานบางอย่างด้วยเหมือนกัน
เจ้าชายหลุยส์ โดแฟ็งแห่งฝรั่งเศส
เจ้าชายหลุยส์ โดแฟ็งแห่งฝรั่งเศส (; 1 พฤศจิกายน ค.ศ. 1661 - 14 เมษายน ค.ศ. 1711) เป็นพระราชโอรสองค์ในพระเจ้าหลุยส์ที่ 14 และสมเด็จพระราชินีมาเรีย เทเรส ในฐานะทายาทผู้มีสิทธิโดยตรง ทรงดำรงพระอิสริยยศเป็นโดแฟ็งแห่งฝรั่งเศสมาตั้งแต่ประสูติ พระองค์ทรงเริ่มมีนามเรียกกันว่า เลอกร็องโดแฟ็ง หรือ โดแฟ็งใหญ่ () หลังการประสูติกาลของพระโอรสของพระองค์ (เจ้าฟ้าชายหลุยส์ ดยุกแห่งบูร์กอญ) ที่มีนามเรียกขานกันว่า "เลอเปอติโดแฟ็ง" หรือ "โดแฟ็งน้อย" () พระองค์ไม่ได้มีโอกาสได้เสวยราชสมบัติสืบต่อจากพระราชบิดา เนื่องจากพระองค์สิ้นพระชนม์เมื่อวันที่ 14 เมษายน ค.ศ. 1711 สิริพระชนมายุได้ 49 พรรษา โดยพระองค์เองก็มีฐานะเป็นพระอัยกาในพระเจ้าหลุยส์ที่ 15 อีกด้วย
รำลึก ธีระพงษ์
รำลึก ธีระพงษ์ หรือ ต๋อ ปากน้ำ เป็นนักหมากรุกไทยชาวไทย ผู้มีชื่อเสียงจากจังหวัดสมุทรปราการ
จากการที่รำลึก ธีระพงษ์ ได้ครองตำแหน่งแชมป์หมากรุกไทยของประเทศ ส่งผลให้วลาดีมีร์ ครัมนิค ผู้เป็นแชมป์โลกหมากรุกสากลจากประเทศรัสเซีย หมายที่จะทำศึกหมากรุกไทยและหมากรุกสากลกับเขาในเวลาต่อมา
รำลึก ธีระพงษ์ ได้เข้าร่วมการแข่งขันมหกรรมหมากรุกไทย ประจำปี 2549 ที่จัดขึ้นโดยตลาดหลักทรัพย์แห่งประเทศไทย โดยเขาได้เป็นแชมป์ในระดับบุคคลทั่วไป (โอเพน) ด้วยการเอาชนะผู้เข้าแข่งขันกว่า 350 คน
ชาวบูรพา
ชาวบูรพา (; ) เป็นกลุ่มการเมืองในราชวงศ์โชซ็อนของเกาหลี ปรากฏตัวขึ้นในคริสต์ศตวรรษที่ 16 ช่วงรัชกาลพระเจ้าซ็อนโจ มีที่มาจากกลุ่มเกลอของขุนนางคิม ฮโย-ว็อน (김효원) ซึ่งภายหลังได้ศิษย์เกือบทั้งหมดของโช ซิก (조식) และอี ฮวัง (이황) เข้าเป็นสมาชิก แล้วมาขัดแย้งกับกลุ่มของอี อี (이이) ซึ่งเรียกว่า ชาวประจิม (서인) กลุ่มชาวบูรพานี้แม้ได้เป็นใหญ่ในช่วงคริสต์ทศวรรษ 1580 แต่ก็เกือบล่มสลายลงเมื่อขุนนางช็อง ยอ-ริบ (정여립) ฆ่าตัวตายจนนำไปสู่การนองเลือดเมื่อ ค.ศ. 1589 ต่อมาเมื่อขุนนางช็อง ช็อล (정철) จากกลุ่มชาวประจิม ถูกอัปเปหิเพราะพยายามจะยกเจ้าชายควังแฮ (광해군) ขึ้นเป็นรัชทายาท ชาวบูรพาก็แตกแยกออกเป็นชาวเหนือ (북인) และชาวใต้ (남인)
พระเจ้าเนบูคัดเนสซาร์ที่ 2
เนบูคัดเนสซาร์ที่ 2 (; กรีกโบราณ: Ναβουχοδονόσωρ; อารบิก: نِبُوخَذنِصَّر ) ทรงเป็นกษัตริย์แห่งจักรวรรดิบาบิโลนใหม่ ระหว่างปี 605 ถึง 562 ก่อนคริสตกาล บาบิโลนในยุคของพระองค์เป็นอาณาจักรที่เรืองอำนาจมาก โดยมีอาณาเขตตั้งแต่ทะเลเมดิเตอร์เรเนียนไปจนถึงทะเลแดงและอ่าวเปอร์เซีย กองทัพของพระองค์มีชัยเหนืออียิปต์ ตลอดจนเข้าทำลายกรุงเยรูซาเลมและกวาดต้อนชาวอิสราเอลไปยังบาบิโลน สิ่งก่อสร้างมหึมาของโลกยุคโบราณหลายแห่งถูกสร้างขึ้นในยุคของพระองค์ อาทิ สวนลอยบาบิโลน
ตามบันทึกที่ปรากฏในหนังสือดาเนียลและคัมภีร์ไบเบิลระบุว่า วันหนึ่ง ขณะที่พระองค์ทอดพระเนตรกรุงบาบิโลนจากบนดาดฟ้าของวัง พระองค์ก็ตรัสว่า ""ดู​เมือง​ที่​เรา​สร้าง​สิ สวย​งาม​อะไร​อย่าง​นี้ เรา​คือ​ผู้​ยิ่ง​ใหญ่!"" ทันใดนั้นก็มีเสียงดังขึ้นว่า ""เนบูคัดเนสซาร์! เจ้า​ไม่​ได้​ปกครอง​อาณาจักร​นี้​แล้ว"" พระเจ้าได้ริบรอนอำนาจและสติปัญญาของเนบูคัดเนสซาร์ เนบูคัดเนสซาร์ทำ​ตัว​เหมือน​สัตว์​และ​ถูกเนรเทศจาก​วัง​ไป​อยู่​กับ​สัตว์​ใน​ป่า ผม​ของ​เนบูคัดเนสซาร์​ยาว​เหมือน​ขน​นก​อินทรีและ​เล็บ​ของ​เขา​ยาว​เหมือน​กรง​เล็บ​ของ​นก เมื่อครบเวลาเจ็ดกาล (มักถูกตีความเป็นเจ็ดปี) เนบูคัดเนสซาร์​ก็​กลับ​มา​เป็น​ปกติ พระเจ้าให้เขากลับมาครองบัลลังก์บาบิโลนอีกครั้ง (เชื่อว่าเรื่องนี้มาจากความแค้นของชาวยิวที่ถูกพระองค์ทำลายอาณาจักรยูดาร์และลดขั้นให้เป็นทาส)
คำว่า "เนบูคัดเนสซาร์" นั้นเป็นภาษาแอกแคด มีความหมายว่า ""ขอองค์เนโบโปรดพิทักษ์ซึ่งโอรสแรกแห่งข้า"" ซึ่งเนโบนั้นคือเทพแห่งปัญญาผู้เป็นบุตรของเทพมาร์ดุกในศาสนาบาบิโลนเทวนิยม บางครั้งพระองค์ก็เป็นที่รู้จักในชื่อ "บาคัตนาซาร์" ซึ่งมีความหมายว่า "ผู้มีชัยเหนือโชคชะตา"
ไฮเดอร์ อาลี
ไฮเดอร์ อาลี (Haider Ali') เกิดเมื่อ 12 พฤศจิกายน พ.ศ. 2522 เป็นนักมวยสากลสมัครเล่นชาวปากีสถาน
อาลีเริ่มชกมวยตั้งแต่ พ.ศ. 2531 โดยได้แรงบันดาลใจจากกีฬาโอลิมปิก เขาได้แชมป์ระดับประเทศใน พ.ศ. 2541 และเข้าแข่งขันกีฬาเอเชียนเกมส์ พ.ศ. 2541 ได้เหรียญทองแดงในรุ่นฟลายเวท ต่อมาติดทีมชาติไปแข่งขันกีฬาเอเชียใต้ที่เนปาลและได้เหรียญทอง ใน พ.ศ. 2545 ได้เหรียญทองมวยสากลสมัครเล่นชิงแชมป์เอเชียที่มาเลเซีย และได้เหรียญทองกีฬาเครือจักรภพปีเดียวกันนั้นที่อังกฤษด้วย โดยชนะ โสม ภาหาทุร ปุน จากอินเดีย 28-10
หลังจากได้เหรียญทอง อาลีตัดสินใจขึ้นชกมวยสากลอาชีพใน พ.ศ. 2546 และย้ายไปอยู่ที่ลอนดอนตะวันออก ประเทศอังกฤษ เขาขึ้นชกมวยครั้งแรกเมื่อ 24 พฤษภาคม พ.ศ. 2546 ชนะคะแนน บุสเตอร์ เดนนิสแต่การชกมวยสากลอาชีพของเขาไม่ประสบความสำเร็จมากนัก หลังจากที่ชกเสมอกับคาร์ล อันเลนเมื่อ 25 มีนาคม พ.ศ. 2549 อาลีก็แขวนนวมไป
ภาษาอัมปานัง
ภาษาอัมปานัง (Ampanang language) มีผู้พูด 30,000 คน (พ.ศ. 2524) ในจังหวัดกาลิมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาเกรทเตอร์ บาริโต สาขาย่อยบาริโต-มาฮากัม ผู้พูดภาษานี้นับถือศาสนาพื้นเมืองและดำรงชีพด้วยการล่าสัตว์และหาของป่า
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษากาเงียน
ภาษากาเงียน (Kangean language) มีผู้พูดทั้งหมด 110,000 คน (พ.ศ. 2543) ในมาดูราตะวันออก เข้าใจกันได้บางส่วนกับภาษามาดูราตะวันออก มีรากศัพท์ร่วมกัน 75% จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขามลาโย-ซุมบาวัน 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษางายู
ภาษางายู (Ngaju language) หรือ ภาษางายา มีผู้พูด 890,000 คน (พ.ศ. 2546) ในกาลิมันตัน ตระกูลภาษาออสโตรนีเซียน กลุ่มภาษามลาโย-โพลีนีเซีย สาขาเกรทเตอร์ บาริโต สาขาย่อยบาริโตตะวันตก เป็นภาษาที่ใช้ทางการค้าในพื้นที่ส่วนใหญ่ของกาลิมันตัน แปลไบเบิลเป็นภาษานี้ตั้งแต่ พ.ศ. 2401 เขียนด้วยอักษรละติน
พยัญชนะในภาษางายูมีดังต่อไปนี้
สระในภาษางายูมีดังต่อไปนี้ ทุกตัวยกเว้น เป็นเสียงยาวได้
การเปรียบเทียบคำศัพท์ระหว่างภาษาบากุมไป ภาษางายู ภาษาอินโดนีเซีย และภาษาไทย
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เนโบ
เนโบ () หรือ นาบู เป็นเทพเจ้าแห่งปัญญาของชาวบาบิโลนและอัสซีเรีย ได้รับการนับถือโดยชาวบาบิโลนในฐานะโอรสแห่งเทพมาร์ดุกและนีสซาบา ทั้งนี้ ในฐานะเทพแห่งปัญญา เนโบอาจเทียบเท่าได้กับเทพเฮอร์มีสของกรีก และเทพเมอร์คิวรีของโรมัน นอกจากนี้ในโหราศาสตร์ของบาบิโลน เนโบถือเป็นตัวแทนของดาวพุธ
ฮาลซีย์ (นักร้อง)
แอชลีย์ นิคเกอร์เนต แฟรนจิเพน (; เกิด 29 กันยายน พ.ศ. 2537) หรือที่รู้จักกันในนาม ฮาลซีย์ (Halsey) เป็นนักร้องและนักแต่งเพลงชาวอเมริกัน เธอเป็นที่รู้จักกันมากในอินเทอร์เน็ตหลังจากเธอโคฟเวอร์เพลงลงยูทูบ ในปี พ.ศ. 2557 เธอเปิดตัวอีพีในชื่อ "Room93" ในวันที่ 28 สิงหาคม พ.ศ. 2558 แฟรนจิเพนปล่อยอัลบั้มเปิดตัวครั้งแรกในชื่อ "Badlands" และภายในเวลาอันรวดเร็วเธอติด 1 ใน 10 นักร้องที่น่าติดตามของนิตยสารไทม์อีกด้วย
แฮลซีย์เกิดและเติบโตที่รัฐนิวเจอร์ซีย์ เธอมีเชื้อทั้งอิตาเลี่ยน ฮังกาเรี่ยน และไอริชมาจากฝั่งแม่ และ แอฟริกัน-อเมริกัน มาจากฝั่งของคุณพ่อ แฮลซีย์มีน้องชายอยู่สองคนเซเวียนและดันเต้ เมื่อโตขึ้นแฮลซีย์ได้เริ่มเล่นไวโอลิน วิโอล่า และเชลโล จนกระทั่งเปลี่ยนมาเล่นกีต้าร์อะคูสติกเมื่อเธอมีอายุครบ14ปี และหนึ่งในสัมภาษณ์ของเธอกล่าวว่า เธอถูกพินิจฉัยว่าเป็นโรคอารมณ์สองขั้วหรือที่รู้จักกันว่าไบโพลาร์ (bipolar disorder) เมื่ออายุราวๆ 16 หรือ 17 ปี และเมื่อเธอมีอายุครบ18ปีแฮลซีย์ประสบปัญหาทางการเงินและดนตรีเป็นทางเดียวเท่านั้นที่จะช่วยเธอให้พ้นได้ เธอจัดการแสดงอคูสติกมากมายตามเมืองต่างๆตามกันไป เธอเลือกใช้ชื่อแฮลซีย์เป็นชื่อเล่นเพราะเป็นการสลับตัวอักษรจากชื่อจริงของเธออีกทั้งยังเป็นชื่อถนนในเมืองบรู๊คลินที่ที่เธอใช้ชีวิตวัยรุ่นส่วนมากของเธอที่นั่น แต่เดิมแฮลซีย์เลือกที่จะเข้ามหาลัยและเลือกศิลปกรรมเป็นวิชาเอก แต่เมื่อตระหนักได้ว่าเธอไม่มีทรัพย์พอที่จะเรียนต่อมหาวิทยาลัยได้เธอเลยเลือกที่จะสมัครชุมนุมวิเคราะห์เชิงสร้างสรรค์ของมหาวิทยาลัยแทน
หนึ่งในบทสัมภาษณ์กล่าวว่า แฮลซียใช้คำว่า "tri-bi" (biracial, bisexual, and bipolar) เพื่อที่จะบ่งบอกถึงตัวเธอเอง
แฮลซีย์เริ่มต้นอาชีพของเธอโดยอัพวิดีโอโคฟเวอร์เพลงลงบนยูทูปในชื่อของเธอเอง ในปี พ.ศ. 2555 เธออัดคลิปพาโรดี้ของ เทย์เลอร์ สวิฟต์ "I Knew You Were Trouble" เรียกว่า "The Haylor Song" เนื้อเพลงเกี่ยวกับความสัมพันธ์ของเทย์เลอร์และหนึ่งในสมาชิกของวง One direction ชื่อว่า แฮร์รี่ สไตลส์ และโพสต์ลงบน ,ในปี พ.ศ. 2557 แฮลซีย์ได้อัดเพลง "Ghost" และโพสต์ลงบน เพลงของเธอได้รับความสนใจและตกลงได้เซ็นสัญญากับค่าย Astralwerks record label ต่อมาเธอเปิดตัวด้วยอัลบั้ม ในวันที่ 27 ตุลาคม พ.ศ. 2557
เซลีนา โกเมซ แอนด์เดอะซีน
เซลีนา โกเมซ แอนด์เดอะซีน () เป็นวงดนตรีแนวป็อปร็อกอเมริกันจากฮอลลีวูด รัฐแคลิฟอร์เนีย ก่อตั้งใน ค.ศ. 2008 วงประกอบด้วยนักร้องนำ เซลีนา โกเมซ มือเบส โจอี คลีเมนต์ มือกลอง เกร็ก การ์แมน มือคีย์บอร์ด เดน ฟอร์เรสต์ และมือกีตาร์ ดรูว์ ทาวเบนฟิลด์ วงออกสตูดิโออัลบั้ม 3 ชุด ซิงเกิล 7 ซิงเกิล และมิวสิกวิดีโอ 9 ตัว โกเมซแอนด์เดอะซีนออกอัลบั้มเปิดตัว "คิสแอนด์เทลล์" ในวันที่ 29 กันยายน ค.ศ. 2009 อัลบั้มเปิดตัวที่อันดับที่ 9 บนชาร์ตบิลบอร์ด 200 ในเดือนมีนาคม ค.ศ. 2010 อัลบั้มได้รับการรับรองระดับทองคำจากสมาคมผู้ประกอบกิจการเพลงของสหรัฐอเมริกา (RIAA) ซิงเกิลที่สองจากอัลบั้ม "แนเชอรัลลี" ขึ้นถึงสามสิบอันดับแรกในสหรัฐอเมริกา และยี่สิบอันดับแรกในนิวซีแลนด์ สหราชอาณาจักร ไอร์แลนด์ แคนาดา และเยอรมนี เพลงได้รับการรับรองระดับทองคำขาวในสหรัฐอเมริกาและแคนาดา จนถึง ค.ศ. 2012 อัลบั้มขายได้ 900,000 ชุดในสหรัฐอเมริกา อัลบั้มที่สอง "อะเยียร์วิดเอาต์เรน" ออกจำหน่ายในวันที่ 17 กันยายน ค.ศ. 2010 มีซิงเกิลสองซิงเกิล ได้แก่ ราวด์แอนด์ราวด์ (เพลงเซลีนา โกเมซ แอนด์เดอะซีน)|ราวด์แอนด์ราวด์ และ "อะเยียร์วิดเอาต์เรน" อัลบั้มเปิดตัวที่อันดับที่ 4 บนชาร์ตบิลบอร์ด 200 และได้รับการรับรองระดับทองคำจากสมาคมเมื่อเดือนมกราคม ค.ศ. 2011 นับถึง ค.ศ. 2012 อัลบั้มขายได้มากกว่า 800,000 ชุดในสหรัฐอเมริกา
ฝ่ายตะวันตก
ฝ่ายตะวันตก () กลุ่มขุนนางที่มีบทบาทและอิทธิพลในราชสำนัก โชซอน ช่วงปลายศตวรรษที่ 16 เช่นเดียวกับ ฝ่ายตะวันออก โดยมี ซิมอึยกยอม เป็นหัวหน้ากลุ่มซึ่งฝ่ายตะวันตกนั้นแยกตัวออกมาจาก กลุ่มซาริม กลุ่มขุนนางที่มีบทบาทสำคัญในช่วงการก่อตั้ง ราชวงศ์โชซอน
โดยที่มาของชื่อฝ่ายตะวันตกนั้นมีที่มาจากที่พำนักของซิมอึยกยอมซึ่งตั้งอยู่ทางฝั่งตะวันตกของ ฮันยาง หรือ โซล ในปัจจุบัน
ฝ่ายตะวันตกได้เริ่มมีบทบาทสำคัญในคราวรัฐประหารโค่นล้มราชบัลลังก์ของ องค์ชายควางแฮกุน
สายลับรักป่วน
สายลับรักป่วนเป็นละครโทรทัศน์แนว แอ็คชั่น โรแมนติก คอมเมดีทางสถานีวิทยุโทรทัศน์ไทยทีวีสีช่อง 3 จากบทประพันธ์ของ จันทร์แจ่ม ผลิตโดยบริษัท มายน์แอทเวิร์คส์ จำกัด โดยผู้จัดณฤทธิ์ ยุวบูรณ์ กำกับการแสดงโดย ทวีวัฒน์ วันทา นำแสดงโดย แอนดริว เกร้กสัน และเฌอมาลย์ บุญยศักดิ์
ผลิตโดย : บริษัท มายน์แอทเวิร์คส์ จำกัด
ควบคุมการผลิตโดย : ณฤทธิ์ ยุวบูรณ์
 บทประพันธ์ : จันทร์แจ่ม
 บทโทรทัศน์ : สมหมาย เลิศอุฬาร, พิสิษฐ์ พงษ์พิชญ์, อันนาบี
กำกับการแสดง : ทวีวัฒน์ วันทา
ออกอากาศทาง : ไทยทีวีสีช่อง 3
เริ่มตอนแรก : วันอาทิตย์ที่ 17 กรกฎาคม พ.ศ. 2559
"เมื่อสายลับ อยากมีความรัก ภารกิจลับ จึงป่วนภารกิจรักให้ยุ่งเหยิง ปฏิบัติการดับแผนแม่ยาย พิชิตวายร้ายป่วนเมือง กับภารกิจสุดหิน ฟินยกกำลังสอง"
เจรียง
เจรียง หรือ จำเรียง ภาษาเขมรในสุรินทร์เรียกว่า จรีง หรือ จำรึ่ง เป็นการละเล่นพื้นเมืองที่เน้นการขับร้องมากกว่าการร่ายรำ มักจะใช้กลอนสดเป็นส่วนใหญ่ เนื้อร้องเป็นภาษาเขมร บรรยายถึงสภาพทางภูมิศาสตร์ ประวัติศาสตร์ เหตุการณ์ในอดีตและปัจจุบัน การเรียกเจรียง จะเรียกตามชนิดของเครื่องดนตรีที่เล่นประกอบการเจรียง เช่น ถ้าใช้ปี่ที่มีชื่อว่า เป์ยจรวง เป่าประกอบเรียกว่า เจรียงจรวง ถ้าใช้ซอบรรเลงประกอบเรียก เจรียงตรัว และหากนำเจรียงไปขับขานกับการละเล่นพื้นบ้านอะไรก็จะใช้คำว่า เจรียงนำการละเล่นนั้น ๆ ซึ่งการละเล่นของชาวไทยเชื้อสายเขมรในอีสานใต้และตามแนวชายแดนติดกับประเทศกัมพูชาจะเน้นในการขับร้อง (เจรียง) มากกว่าการร่ายรำ มีทั้งเจรียงที่ร้องโต้ตอบเป็นคู่ ๆ ระหว่างชายหญิง และมีการร้องกันเป็นกลุ่ม ซึ่งมีผู้นำขับร้อง เรียกว่า หัวหน้า หรือ พ่อเพลง และแม่เพลง อาจจะมีลูกคู่คอยร้องรับในจังหวะ เช่น เจรียงซันตูจ เจรียงตรด เจรียงเบริน เป็นต้น ปัจจุบัน การละเล่นเจรียงเกือบทุกประเภทที่เคยได้รับความนิยมในอดีตได้ถูกหลงลืม และลดความสำคัญไปจากสังคมชาวไทยเขมร จนแทบจะไม่มีให้ชมให้ฟังอีกเลย
การเจรียงแบ่งออกได้หลายแบบ เช่น
ชุมแสงน้ำ
ชุมแสงน้ำ () เป็นพืชในวงศ์ต่างไก่ป่า (Polygalaceae) กระจายพันธุ์ในเอเชียตะวันออกเฉียงใต้ เป็นไม้ยืนต้น สูง 15-30 เมตร เรือนยอดเป็นพุ่มทรงสูง ลำต้นตรง เปลือกค่อนข้างบางเรียบ หรือมีริ้วตื้น ๆ ตามยาว สีเทาแกมน้ำตาลอ่อน เปลือกชั้นในสีเหลืองอ่อน ผิวเปลือกสีเขียว แผ่นใบรูปหอก รูปรีถึงรูปไข่ กว้าง 2-6 เซนติเมตร ยาว 5-12 เซนติเมตร ผิวใบเกลี้ยง ปลายใบเป็นติ่งเรียวแหลม โคนใบสอบแหลม เส้นแขนงใบ 4-8 คู่ เส้นย่อยเป็นรูปตาข่ายชัดเจนทั้งสองด้านของแผ่นใบ ก้านใบยาว 0.3-0.5 เซนติเมตร ดอกเล็กสีขาวนวลถึงเหลืองอ่อน ออกเป็นช่อตามง่ามใบและปลายกิ่ง ผลกลม เส้นผ่านศูนย์กลางประมาณ 2 เซนติเมตร สุกสีเหลืองส้ม มี 1 เมล็ด
ฟุตบอลเอเชียเยาวชนอายุไม่เกิน 16 ปี 2016
การแข่งขัน ฟุตบอลเอเชียเยาวชนอายุไม่เกิน 16 ปี 2016 เป็นการแข่งขันครั้งที่ 17 ของ ฟุตบอลเอเชียเยาวชนอายุไม่เกิน 16 ปี, เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 16 ปี จากแต่ละชาติสมาชิกของพวกเขา. ทัวร์นาเมนต์จัดขึ้นที่ ประเทศอินเดีย, ตามประกาศของ เอเอฟซี ในวันที่ 3 มิถุนายน พ.ศ. 2558. การแข่งขันในปัจจุบันมีกำหนดที่จะลงเล่นระหว่างวันที่ 15 กันยายน พ.ศ. 2558 และ 2 ตุลาคม พ.ศ. 2559.
สี่ทีมที่เข้ารอบรองชนะเลิศของการแข่งขันจะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 17 ปี 2017 ในอินเดีย. ขณะที่อินเดียจะได้คุณสมบัติอัตโนมัติสำหรับฟุตบอลเยาวชนชิงแชมป์โลกอายุไม่เกิน 17 ปี 2017 ในฐานะเจ้าภาพ, หากพวกเขาติดอันดับหนึ่งในสี่ของการแข่งขัน, ทีมอันดับที่ห้า (เช่น, การพ่ายแพ้ต่อทีมในรอบก่อนรองชนะเลิศที่มีสถิติดีที่สุดในการแข่งขัน) ก็จะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 17 ปี 2017.
ทั้งหมด 16 ทีมที่จะลงเล่นในทัวร์นาเมนต์. อินเดียได้สิทธิ์ในฐานะเป็นเจ้าภาพ, แต่ยังจะแข่งขันในรอบคัดเลือก, ที่จะลงเล่นระหว่างวันที่ 12–20 กันยายน พ.ศ. 2558, ซึ่งจะเป็นตัวกำหนด 15 ทีมที่เหลืออยู่.
ด้านล่างนี้คือทีมที่ผ่านเข้ารอบสำหรับทัวร์นาเมนต์รอบสุดท้าย.
แชมป์กลุ่มและรองแชมป์กลุ่มจะได้ผ่านเข้าสู่ รอบก่อนรองชนะเลิศ.
เวลาทั้งหมดเป็นเวลาท้องถิ่น, IST ().
ในรอบแพ้คัดออก, ดวลลูกโทษตัดสิน เป็นการใช้ตัดสินหาผู้ชนะในกรณีที่จำเป็น (การต่อเวลาพิเศษ ไม่ได้นำมาใช้) .
ผู้ชนะจะได้สิทธิ์สำหรับ ฟุตบอลโลกเยาวชนอายุไม่เกิน 17 ปี 2017.
นะโม ฮีโร่ผู้น่ารัก
นะโม ฮีโร่ผู้น่ารัก เป็นละครโทรทัศน์แนว คอมเมดี ทางสถานีโทรทัศน์ทีไอทีวี (แพร่ภาพออกอากาศจนถึงสมัยสถานีโทรทัศน์ไทยพีบีเอส) ผลิตโดย กันตนา เขียนโดย กฤติญา นำแสดงโดย สวิช เพชรวิเศษศิริ ,กุณณัฏฐ์ กุลปรียาวัฒน์ , อรุชา โตสวัสดิ์ , นภัสสพร บราวเนล
ผลิตโดย : กันตนา
บทโทรทัศน์ : กฤติญา
กำกับการแสดง : ฐาปกรณ์ ดิษยนันทน์
ออกอากาศทาง ทีไอทีวี / ไทยพีบีเอส
เรื่องย่อละครนะโม ฮีโร่ผู้น่ารัก
เจ้าสาวผมไม่ใช่ผี
เจ้าสาวผมไม่ใช่ผี เป็นบทประพันธ์ของ บุตรดี กำกับการแสดงโดย วัชรา สังข์สุวรรณ ผลิตโดย บริษัท สเต็ปพาวเวอร์ทรี จำกัด
!บทบาท
!นักแสดง
ฟุตบอลเอเชียเยาวชนอายุไม่เกิน 16 ปี 2016 รอบคัดเลือก
รอบคัดเลือกสำหรับฟุตบอลเอเชียเยาวชนอายุไม่เกิน 16 ปี 2016 เป็นการตัดสินหาทีมที่เข้าร่วมของ ฟุตบอลเอเชียเยาวชนอายุไม่เกิน 16 ปี 2016, เป็นการแข่งขันฟุตบอลยุวชนจัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติรุ่นอายุไม่เกิน 16 ปี ประเภทชายของพวกเขาในแต่ละชาติสมาชิก.
รวมทั้งหมด 16 ทีมที่จะลงเล่นในการแข่งขันรอบสุดท้าย, จะเป็นเจ้าภาพโดย อินเดีย. ในฐานะที่เป็นเจ้าภาพ, อินเดียได้สิทธิ์โดยอัตโนมัติ, แต่ยังจะได้แข่งขันในรอบคัดเลือกด้วย.
การแข่งขันรอบสุดท้ายยังทำหน้าที่เป็นผู้คัดเลือกของเอเอฟซีสำหรับ ฟุตบอลโลกอายุไม่เกิน 17 ปี 2017 ในประเทศอินเดีย, กับสี่ทีมที่ผ่านเข้ารอบ (ในขณะที่อินเดียได้สิทธิ์อยู่แล้วโดยอัตโนมัติในฐานะเจ้าภาพ, ทีมอันดับที่ห้าก็ยังมีสิทธิ์ได้ถ้าอินเดียติดอันดับหนึ่งในสี่).
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ที่บ้านเอเอฟซีในกรุง กัวลาลัมเปอร์. ทั้งหมด 45 ทีมที่ผ่านเข้าสู่รอบคัดเลือกและถูกจับสลากอยู่ในสิบเอ็ดกลุ่ม.
ทีมที่ได้รับเป็นทีมวางตามผลงานของพวกเขาในฤดูกาลที่ผ่านมาในปี ค.ศ. 2014.แมตช์การแข่งขันจะลงเล่นระหว่างวันที่ 2–6 กันยายน พ.ศ. 2558 สำหรับ กลุ่ม เอช; 12–20 กันยายน พ.ศ. 2558 สำหรับ กลุ่ม จี (กลุ่มที่มีห้าทีม); 16–20 กันยายน พ.ศ. 2558 สำหรับกลุ่มอื่นๆทั้งหมด.
นภาลัย ธารใส
นภาลัย ธารใส เกิดวันที่ 20 พฤษภาคม พ.ศ. 2525 ที่จังหวัดชลบุรี เป็นนักวินด์เซิร์ฟชาวไทย ติดทีมชาติไทยเข้าแข่งขันในโอลิมปิกฤดูร้อน 2000 , 2008 และ 2012 แต่ไม่ได้เหรียญรางวัล โดยในกีฬาโอลิมปิก พ.ศ. 2543 ได้อันดับดีที่สุดคือ 19 ส่วนโอลิมปิก พ.ศ. 2551 และ 2555 ได้อันดับที่ 20 และ 24 ตามลำดับ
โรงเรียนประจวบวิทยาลัย
โรงเรียนประจวบวิทยาลัย เปิดทำการสอนเมื่อวันที่ 17 กรกฎาคม พ.ศ. 2457 โดยมีขุนกัลยาณวาท ศึกษาธิการจังหวัด เป็นประธานในพิธีเปิด โดยขุนประกอบวุฒิสารท เป็นครูใหญ่คนแรกของโรงเรียน เปิดสอนตั้งแต่ระดับชั้นประถมศึกษา ถึง ระดับชั้นมัธยมศึกษาตอนต้น รับนักเรียนทั้งชายและหญิง
พ.ศ. 2485 นักเรียนหญิงแยกไปเรียนที่โรงเรียนสตรีประจำจังหวัด คือโรงเรียนสตรีประจวบคีรีขันธ์ "ประจวบสมบูรณ์" คงเหลือนักเรียนชายล้วน ๆ จึงเรียกกันทั่วไปว่า "โรงเรียนประจำจังหวัดชาย" มีชื่อเป็นทางราชการว่า "โรงเรียนประจำจังหวัดประจวบคีรีขันธ์" ต่อมาเปลี่ยนชื่อเป็น โรงเรียนประจวบคีรีขันธ์ "ประจวบวิทยาลัย" ตัดระดับประถมศึกษาออก คงไว้แต่เพียงระดับมัธยมศึกษา และได้ขยายการศึกษาถึงระดับมัธยมศึกษาตอนปลายเมื่อ พ.ศ. 2506 เฉพาะระดับนี้เป็นแบบสหศึกษา และในปีเดียวกันนี้ได้เรียกชื่อโรงเรียนเสียใหม่ว่า "โรงเรียนประจวบวิทยาลัย"
ในวันที่ 12 มิถุนายน พ.ศ. 2514 โรงเรียนสตรีประจวบคีรีขันธ์ "ประจวบสมบูรณ์" ซึ่งทางราชการได้แยกนักเรียนหญิงจากโรงเรียนประจวบวิทยาลัยไปเรียนเมื่อ พ.ศ. 2480 ได้กลับมารวมกับโรงเรียนประจวบวิทยาลัยอีกครั้งหนึ่ง ตามประกาศกระทรวงศึกษาธิการ ลงวันที่ 23 เมษายน พ.ศ. 2513 ซึ่งปัจจุบัน โรงเรียนประจวบวิทยาลัย ได้ยกเลิกการเป็นโรงเรียนชายล้วนแล้ว มีเนื้อที่ 48 ไร่ 17 ตารางวา
พระธรรมมงคลเจดีย์ (เฉลียว ฐิตปุญฺโญ)
พระธรรมมงคลเจดีย์ นามเดิม เฉลียว ปัญจมะวัต ฉายา ฐิตปุญฺโญ อดีตเจ้าอาวาสวัดอรุณราชวรารามราชวรมหาวิหาร
พระธรรมมงคลเจดีย์ นามเดิม เฉลียว ปัญจมะวัต เกิดเมื่อวันพุธที่ 1 เมษายน พ.ศ. 2468 เป็นชาวปทุมธานี
พระธรรมมงคลเจดีย์ อุปสมบทเป็นพระภิกษุเมื่อวันจันทร์ที่ 28 พฤษภาคม พ.ศ. 2488 ณ วัดบางนา จังหวัดปทุมธานี โดยพระครูบวรธรรมกิจ วัดโบสถ์ ตำบลบ้านกลาง อำเภอเมือง จังหวัดปทุมธานี เป็นพระอุปัชฌาย์ พระปลัดรื่น วัดโพธิ์เลื่อน ตำบลบ้านกลาง อำเภอเมือง จังหวัดปทุมธานี เป็นพระกรรมวาจาจารย์ พระเส็ง จนฺทรํสี วัดบางนา อำเภอสามโคก จังหวัดปทุมธานี เป็นพระอนุสาวนาจารย์ ถึง พ.ศ. 2490 ได้ย้ายมาจำพรรษาที่คณะ 4 วัดอรุณราชวราราม ครั้งเมื่อพระเทพมุนี (วน ฐิติญาโณ) มาครองวัดอรุณราชวราราม จึงได้ย้ายมาอยู่คณะ 1
โรงเรียนวัดจันทราวาส(ศุขประสารราษฎร์)
โรงเรียนวัดจันทราวาส (ศุขประสารราษฎร์) (อังกฤษ:Watjuntrawart School) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่ 6 ไร่ 32 ตารางวา ตั้งอยู่ที่ เลขที่ 10 ถนนบริพัตร ตำบลท่าราบ อำเภอเมืองเพชรบุรี จังหวัดเพชรบุรี
เดิมโรงเรียนวัดจันทราวาส เป็นโรงเรียนประถมศึกษา สังกัดกรมสามัญศึกษา กระทรวงศึกษาธิการ ซึ่งนางสาวเลี่ยม ศุขะพานิช  ได้บริจาคเงิน 250,000 บาท สร้างอาคารเรียนชั้นเดียวพร้อมครุภัณฑ์ มอบให้กระทรวงศึกษาธิการ เปิดเป็นโรงเรียนประถมศึกษาตอนปลาย เมื่อวันที่ 2 มิถุนายน พ.ศ.2502 เพื่อเป็นอนุสรณ์แด่ท่านหมื่นศุขประสารราษฎร์ (ป้าน ศุขะพานิช) บิดาผู้เสียชีวิต จึงใช้ชื่อว่า โรงเรียนวัดจันทราวาส(ศุขประสารราษฎร์)
ในปี พ.ศ.2515  นายจินดา พรรณรายณ์ ได้บริจาคเงินจำนวน 300,000 บาท สร้างอาคารเรียน 1 หลัง เพื่อเป็นอนุสรณ์แด่ นางริ้ว พรรณรายณ์  ภรรยาผู้เสียชีวิต  เรียกว่า “อาคารพรรณรายณ์”
ในปี พ.ศ.2520 กระทรวงศึกษาธิการได้ประกาศเปลี่ยนสภาพ ให้เป็นโรงเรียนระดับมัธยมศึกษา สังกัดกรมสามัญศึกษา จัดสอนตามหลักสูตรมัธยมศึกษาตอนต้น ตั้งแต่วันที่ 1 เมษายน พ.ศ.2520  เป็นต้นมา
และในปี พ.ศ.2524 กรมสามัญศึกษาได้สร้างอาคารเรียน 4 ชั้น ขึ้นแทนที่อาคารเรียนชั้นเดียวเดิม ซึ่งจำเป็นต้องรื้อถอนไปเพราะมีสภาพทรุดโทรม โดยใช้ชื่ออาคารนี้ว่า “ตึกศุขประสารราษฎร์”  ตามเดิม
ตราประจำโรงเรียน :  อักษรไขว้ จ.ศ.” ประกอบด้วย 3 ส่วน คือ
- ส่วนกลาง เป็นรูปอักษรไขว้ว่า “จ.ศ.”หมายถึง ความกลมเกลียวสมานฉันท์ในหมู่คณะ
- ส่วนบน เป็นรูปอุณาโลมมีรัศมี 19 แฉก หมายถึง ความรุ่งโรจน์ทางการศึกษาและเด่นในจริยธรรม
- ส่วนล่าง เป็นลักษณะโบว์ เขียนชื่อเต็มของโรงเรียน
สีประจำโรงเรียน :   แสด - น้ำเงิน
- แสด เป็นสีแห่งความสดใสสว่างนำทางไปสู่จุดหมายข้างหน้า
- น้ำเงิน เป็นสีแห่งความเข้มแข็ง อดทนเสียสละและมีความมานะตลอดไป
คติธรรมของโรงเรียน : สุวิชาโน ภวํโหติ ผู้รู้ดีเป็นผู้เจริญ
คำขวัญโรงเรียน  : เรียนดี กีฬาเลิศ เทอดคุณธรรม
ปรัชญาของโรงเรียน  : ความรู้เป็นขุมทรัพย์ที่ยิ่งใหญ่
เว็บไซต์โรงเรียนวัดจันทราวาส(ศุขประสารราษฎร์)
เฟซบุ๊กโรงเรียนวัดจันทราวาส(ศุขประสารราษฎร์)
ข้าวเย็นเหนือ
ข้าวเย็นเหนือ subsp. "corbularia" อยู่ในวงศ์ Smilaceae เป็นไม้เถาเนื้อแข็ง ลำต้นกลมหรือเหลี่ยม ไว้ยึด มีหัวเป็นเหง้าอยู่ใต้ดินและมีรากจำนวนมาก หัวกลมยาวเป็นท่อน เนื้อไม้แข็งสีแดงและขรุขระ เนื้อในเหง้าเป็นสีเหลืองอ่อน แก่เต็มที่จะเป็นสีแดงน้ำตาลอ่อน ในไทยพบทางภาคเหนือ ใช้เป็นยาแก้ตาแดง คุดทะราด แก้กามโรค
โกฐก้านพร้าว
โกฐก้านพร้าว อยู่ในวงศ์ Plantaginaceae เป็นไม้ล้มลุกอายุหลายปี เหง้าอวบ เกาะเลื้อย ใบออกเป็นกระจุกใกล้เหง้า ก้านช่อดอกยาว ดอกย่อยสีฟ้าอ่อนจำนวนมาก มีขนหยาบแข็ง ผลแห้งแบบแคบซูล มีเมล็ดจำนวนมาก กระจายพันธุ์ในเขตเทือกเขาหิมาลัย ตั้งแต่ปากีสถาน จนกระทั่งรัฐอุตตรประเทศและแคชเมียร์ของอินเดีย จนถึงสิกขิมและเนปาล เหง้าของพืชชนิดนี้ตากแดดให้แห้ง ใช้ทำยา ลักษณะเป็นเหง้ายาว ทรงกระบอก เปลือกหนา ผิวมีรอยย่น สีน้ำตาลอมเทา ใช้แก้ไข้เรื้อรัง เสมหะเป็นพิษ ในอินเดียและศรีลังกาใช้เป็นยาขมเจริญอาหาร ใช้เป็นส่วนผสมในยาถ่ายหลายขนาน ในอินเดียบางแห่งใช้แก้พิษแมลงป่อง เป็นยาที่ใช้ในตำรับยาอายุรเวทของอินเดีย
พืชชนิดนี้มีปลูกอยู่ทั่วไป แต่มีความต้องการให้อนุรักษ์ไว้ในป่าตามธรรมชาติด้วย
ยางโอน
ยางโอน เป็นไม้ยืนต้นในสกุลยางโอน วงศ์ Annonaceae เปลือกหนาค่อนข้างเรียบ ใบรูปรี ดอกออกตามกิ่งเป็นกระจุก กลีบดอก 6 กลีบ สีเขียวยาวเป็นแถบ ผลกลุ่ม โดยผลย่อยเป็นรูปกลมรี เรียบเป็นมัน สุกแล้วเป็นสีเหลืองอมส้ม ออกดอกช่วงกุมภาพันธ์ – มีนาคม พบในป่าทางภาคเหนือ ภาคตะวันออกเฉียงเหนือ และภาคกลาง พบครั้งแรกในไทย โดยหมอคาร์เมื่อเดือนกุมภาพันธ์ พ.ศ. 2456 ที่ จังหวัดเชียงใหม่ เนื้อไม้ใช้ในการก่อสร้าง
มหัศจรรย์พิสูจน์รักถึงยมโลก
มหัศจรรย์พิสูจน์รักถึงยมโลก (อังกฤษ: The Book of Life) เป็นภาพยนตร์แอนิเมชั่นสามมิติ กำกับภาพยนตร์โดย จอร์จ กูเตียร์เรซ สร้างโดย Reel FX Creative Studios และจัดจำหน่ายโดย ทเวนตีท์เซนจูรีฟอกซ์ เข้าฉายในอเมริกาเมื่อ 17 ตุลาคม 2014 มีกำหนดการเข้าฉายในประเทศไทยวันที่ 27 พฤศจิกายน 2014 และภาพยนตร์เรื่องนี้ได้เสนอชื่อเข้าชิงรางวัลลูกโลกทองคำครั้งที่ 72 (ปี 2015) ในสาขาภาพยนตร์แอนิเมชั่นยอดเยี่ยม
เป็นเรื่องราวที่เล่าจากหนังสือมหัศจรรย์เล่มหนึ่งที่มีชื่อว่า บัญชีชีวิต โดยหนังสือเริ่มต้นจากการเล่าถึงวันฮัลโลวีน หรือวันปล่อยผี ที่ซึ่งทุกๆอย่างสามารถเกิดขึ้นได้ รวมไปจนถึงการที่วิญญาณทุกดวงจะสามารถข้ามผ่านระหว่างภพได้อย่างอิสระ หนึ่งในนั้นก็คือยมทูตชายหญิงสองตน นามว่า ซิบัลบา และ ลา มัวร์เต ที่คอยเฝ้าดู วาคีน และ มาโนโล่ ชายหนุ่มเพื่อนรักสองคนที่หลงรักหญิงสาวคนเดียวกันซึ่งก็คือ มาเรีย จึงกลายเป็นที่มาของการเดิมพันครั้งยิ่งใหญ่ของซิบัลบาและลา มัวร์เต ในการครอบครองดินแดน ได้แก่ ดินแดนแห่งความจดจำซึ่ง ลา มัวร์เต ปกครองอยู่ กับดินแดนแห่งความหลงลืมที่ซิบัลบาเป็นผู้ปกครอง โดยยมทูตทั้งสองจะต้องเลือกระหว่างวาคีนและมาโนโล่ และให้คนใดคนหนึ่งที่วางเดิมพันไว้ได้แต่งงานกับมาเรียจึงถือว่าชนะ
แอร์บัส เอ318
แอร์บัส เอ 318 (Airbus A318) เป็นอากาศยานในกลุ่มของแอร์บัส เอ 320 ที่มีขนาดเล็กที่สุด โดยเป็นอากาศยานไอพ่นลำตัวแคบที่มีพิสัยการบินระยะสั้นถึงปานกลาง สามารถบรรทุกผู้โดยสารได้ถึง 132 ที่นั่ง และมีพิสัยการบินสูงสุดที่ . โดยมีจุดประสงค์หลักคือขนส่งผู้โดยสารในระยะใกล้ อย่างไรก็ตาม บริติชแอร์เวย์ยังใช้เครื่องบินรุ่นนี้ทำการบินระหว่างท่าอากาศยานนานาชาติจอห์น เอฟ. เคนเนดีกับท่าอากาศยานลอนดอนซิตี
แอร์บัส เอ 318 ใช้แบบเครื่องบิน (Type rating) ร่วมกันกับเครื่องในกลุ่มของแอร์บัส เอ 320 ซึ่งทำให้นักบินของเอ 320 สามารถทำการบินเครื่องรุ่นนี้ได้โดยไม่ต้องมีการฝึกอบรมเพิ่มเติม เครื่องบินรุ่นนี้เป็นเครื่องบินพาณิชย์ที่มีขนาดใหญ่ที่สุดที่ได้รับการรับรองโดย European Aviation Safety Agency ให้ทำการขึ้นและลงจอดแบบชันอันเนื่องมาจากพื้นที่จำกัด ทำให้สามารถขึ้นบินจากท่าอากาศยานลอนดอนซิตีได้
เริ่มทำการบินครั้งแรกในปีค.ศ. 2003 กับฟรอนเทียร์แอร์ไลน์ โดยเมื่อเทียบจำนวนการผลิตกับเครื่องบินในกลุ่มของแอร์บัส เอ 320 ได้มียอดขายเพียง 80 ลำเท่านั้น ซึ่งในขณะนี้ก็ได้ทำการส่งมอบครบถ้วนแล้ว
โรงเรียนโพรงมะเดื่อวิทยาคม
โรงเรียนโพรงมะเดื่อวิทยาคม () (อักษรย่อ:พ.ด.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งโดยพระครูอุทุมพรวิหารวัฒน์ อดีตเจ้าอาวาสวัดโพรงมะเดื่อ ตั้งอยู่ที่ ตำบลโพรงมะเดื่อ อำเภอเมืองนครปฐม จังหวัดนครปฐม
โรงเรียนโพรงมะเดื่อวิทยาคม ประกาศจัดตั้งขึ้นเมื่อวันที่ 10 มกราคม พ.ศ. 2528  โดยเป็นโรงเรียนแบบสหศึกษา ในช่วงแรกๆ นายโอสถ  ทองมี ดำรงตำแหน่งอาจารย์ใหญ่โรงเรียนพอเงินวิทยาคม และได้รับแต่งตั้งให้มารักษาการในตำแหน่งครูใหญ่โรงเรียนโพรงมะเดื่อวิทยาคมอีกตำแหน่งหนึ่ง ต้องใช้ศาลาการเปรียญของวัดโพรงมะเดื่อ เป็นอาคารเรียนชั่วคราว
คติธรรม : สุโข พุทธานํ อุปปาโท "ความเกิดขึ้นแห่งท่านผู้รู้ทั้งหลายนำสุขมาให้" "ให้รู้จักเหตุแห่งสุขและทุกข์ ให้ละเหตุแห่งทุกข์ บำเพ็ญเหตุแห่งสุข จึงชื่อว่าให้เกิดสุข"
คติพจน์ : แต่งกายดี มีวัฒนธรรม เรียบร้อยประจำ นำชาติพัฒนา
เครื่องหมายประจำโรงเรียน : รูป “อุณาโลม” มีรัศมี 28 รัศมี อยู่เหนืออักษร “พ.ด."
สีประจำโรงเรียน : เหลือง-แดง
สีเหลือง หมายถึง ความเยือกเย็น อ่อนหวานและมีคุณธรรม
สีแดง หมายถึง ความเป็นศิริมงคล เข้มแข็งและอดทน
ต้นไม้ประจำโรงเรียน : ต้นมะเดื่อ
เว็บไซต์โรงเรียนโพรงมะเดื่อวิทยาคม
นาจาเทพจอมอิทธิฤทธิ์
นาจาเทพจอมอิทธิฤทธิ์ เป็นละครซีรีส์ของประเทศฮ่องกง เป็นนวนิยายที่ดัดแปลงมาจาก ห้องสิน ซึ่งเป็นภาพยนตร์คลาสสิก เขียนโดย เสี่ยวจงหลิน และ หลู ซีซิง ออกอากาศทางช่อง TVB ในประเทศฮ่องกง สำหรับประเทศไทย ออกอากาศทางช่อง 3
นาจาเทพจอมอิทธิฤทธิ์ เป็นเรื่องราวของ นาจาที่เป็นเพราะชาติที่แล้วถูก หลี่จิ้ง ขุนนางราชวงศ์ซาง ใช้ธนูยิงนาจาจนถึงเสียชีวิต มาในชาตินี้จึงเกิดเป็นมนุษย์และเป็นลูกชายคนที่สามของหลี่จิ้ง เรื่องราวในอดีตมาในชาตินี้ก็ยังคงชัดเจนไม่มีวันเลือนลาง นาจาและหลี่จิ้งพ่อลูกจึงเป็นไม้เบื่อไม้เมากันมาโดยตลอด หลี่จิ้งเกลียดชังและอคติต่อนาจาเป็นอันมาก ดังนั้นจึงหาข้ออ้างที่จะขับไล่ นาจา ไปให้พ้นตัวโดยไม่ได้สนใจกับชีวิตความเป็นอยู่ของนาจาแต่อย่างใด
นาจาถูกคนชุบเลี้ยงจนเติบใหญ่ นาจาอายุได้สิบขวบก็สำเร็จวิชาอาคมชั้นสูง ต่อมานาจาได้พบกับพ่อแม่บังเกิดเกล้าอีกครั้ง สามครั้งด้วยกันที่นาจาไม่ยอมรับผู้เป็นพ่อแม่ ไม่เพียงเท่านั้นนาจายังถลกหนังของตนคืนให้กับพ่อแม่บังเกิดเกล้าอีกด้วย ถึงแม้ว่านาจาจะฟื้นคืนชีพได้ก็ตาม แต่ว่านาจาต้องอาศัยอยู่ในรูปปั้นที่เหมือนจริงซึ่งทำจากดอกบัว ในเวลาเดียวกัน โจ้วอ๋อง ไม่สนใจบริหารกิจการบ้านเมือง วันๆมัวเมาลุ่มหลงอยู่กับ นางซูตั้นจี จนบ้านเมืองระส่ำระสาย นาจาถูกแม่และเพื่อนรักขอร้องให้ช่วยเหลือชาวบ้าน นาจาตัดสินใจยืนหยัดที่จะโค่นล้มโจ้วอ๋อง ตานจี้
นำแสดงโดย-
Benny Chan เฉินเฮ่าหมิ่น รับบทเป็น หลี่ นาจา
เฉียนเจียเล่อ รับบทเป็น หยังจิ้น หรือ (เทพสามตา)
เวินปี้เสีย รับบทเป็น นาง ซู ตั้นจี
หวั่นฉงตาน รับบทเป็น เหลียนฮัว
หลี่เจียเซิง รับบทเป็น หลิ่วภีผา
เจิ้งจื่อเฉิง รับทเป็น โจ้วอ๋อง
หยวนไฉ่หยุน รับบทเป็น นางซู หนิงเซียว น้องสาว นาง ซูตั้นจี
หยวนหัว รับบทเป็น หลี่เจิ้ง (บิดาของนาจา) หรือ (เทพเจดี)
เติ้งจ้าวจุน รับบทเป็น ****
พร้อมด้วยนักแสดงมากฝีมืออีกคับคั่ง..
เรื่องย่อนาจาเทพจอมอิทธิฤทธิ์ (ภาษาจีน)
สนามกีฬาพระราชวังสนามจันทร์
สนามกีฬาพระราชวังสนามจันทร์ () เป็นสนามกีฬาในจังหวัดนครปฐม ซึ่งจะอยู่ในพระราชวังสนามจันทร์ ถูกใช้ในการแข่งขันฟุตบอล และเป็นสนามของ นครปฐม ยูไนเต็ด สนามนี้สามารถบรรจุคนได้ถึง 6,000 คน
โรงเรียนวิมุตยารามพิทยากร
โรงเรียนวิมุตยารามพิทยากร (; อักษรย่อ: ว.พ. , W.P.) เป็นโรงเรียนมัธยมศึกษาขนาดใหญ่พิเศษ ก่อตั้งเมื่อวันที่ 17 พฤษภาคม พ.ศ. 2501 มีเนื้อที่ 96.3 ตารางวา ตั้งอยู่ที่ 938 ถนนจรัญสนิทวงศ์ แขวงบางอ้อ เขตบางพลัด กรุงเทพมหานคร รหัสไปรษณีย์ 10700เว็บไซต์โรงเรียนวิมุตยารามพิทยากร
คุณแม่เฉพาะหน้า คุณย่าเฉพาะกิจ
คุณแม่เฉพาะหน้า คุณย่าเฉพาะกิจ ออกอากาศทางสถานีโทรทัศน์สีกองทัพบกช่อง 7 ทุกวันจันทร์ - อาทิตย์ เวลา 18.40 - 19.50 น. บทประพันธ์โดย น้ำผึ้งเดือน 8 บทโทรทัศน์โดย ดรีมทีม
เรื่องย่อคุณแม่เฉพาะหน้า คุณย่าเฉพาะกิจ
สมเด็จพระพุฒาจารย์ (วน ฐิติญาโณ)
สมเด็จพระพุฒาจารย์ (วน ฐิติญาโณ) เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดอรุณราชวรารามราชวรมหาวิหาร เจ้าคณะใหญ่หนใต้ กรรมการมหาเถรสมาคม และอดีตผู้ปฏิบัติหน้าที่สมเด็จพระสังฆราช
สมเด็จพระพุฒาจารย์ มีนามเดิมว่าวน เกิดเมื่อวันพุธที่ 25 เมษายน พ.ศ. 2437 เป็นบุตรพระวิชิตชาญณรงค์ (เทศ วิชิตะกุล) เจ้าเมืองปราณบุรี กับนางวิชิตชาญณรงค์ (ทองอยู่ วิชิตะกุล) ภูมิลำเนาอยู่ตำบลบ้านนารายณ์ อำเภอเมืองเพชรบุรี มีพี่น้องร่วมบิดามารดา 8 คน
เมื่ออายุได้ 7 ปี ติดตามบิดาไปอยู่อำเภอปราณบุรี ได้เรียนภาษาไทยกับ พระครูสุทธาจารคุณ (อ่ำ) วัดนาห้วย ในปีพ.ศ. 2446 บิดาได้ฝากเป็นศิษย์ของพระอาจารย์แก้ว ที่วัดสระเกศราชวรมหาวิหาร ได้เรียนภาษาบาลีกับพระมหาถนอม อคฺคปญฺโญ ต่อมาได้ฝากตัวเป็นศิษย์ของพระครูฌาณภิรัต (โป๊ะ) วัดพระเชตุพนวิมลมังคลารามราชวรมหาวิหาร เรียนภาษาไทยและภาษาบาลีที่โรงเรียนกล่อมพิทยากร พออายุได้ 15 ปี จึงได้บรรพชาโดยมีพระอาจารย์หมก วัดพระเชตุพนฯ เป็นพระอุปัชฌาย์ พ.ศ. 2456 สอบได้เปรียญธรรม 3 ประโยค ถึงปีพ.ศ. 2457 ได้กลับไปอุปสมบท ณ วัดนาห้วย เมืองปราณบุรี โดยมีพระอาจารย์เดิม เป็นพระอุปัชฌาย์ สมเด็จพระวันรัต (เผื่อน ติสฺสทตฺโต) ขณะยังดำรงสมณศักดิ์ที่พระศากยบุตติยวงศ์ เป็นพระกรรมวาจาจารย์ เมื่อบวชแล้วกลับมาอยู่วัดพระเชตุพนฯ ตามเดิม ได้เป็นครูสอนพระปริยัติธรรมของสำนัก ต่อมาสอบได้เป็นเปรียญธรรม 6 ประโยค และสอบนักธรรมชั้นเอกได้เป็นรุ่นแรก
สมเด็จพระพุฒาจารย์ (วน ฐิติญาโณ) ได้มรณภาพด้วยโรคอัมพาต เส้นโลหิตในสมองอุดตัน เมื่อวันที่ 19 ตุลาคม พ.ศ. 2520 สิริอายุได้ ได้รับพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 3 กรกฎาคม พ.ศ. 2521
โรงเรียนตาพระยา
โรงเรียนตาพระยา () (อักษรย่อ: ต.พ.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื่อที่ 120 ไร่ ตั้งอยู่ที่ ตำบลตาพระยา อำเภอตาพระยา จังหวัดสระแก้ว
โรงเรียนตาพระยาตั้งตามสถานที่ตั้งทัพของเจ้าพระยาบดินทรเดชา (สิงห์ สิงหเสนี) เพื่อเป็นศิริมงคล โรงเรียนตาพระยา สร้างขึ้นในปี 2513 โดยใช้อาคารเรียนชุมชนวัดตาพระยา (อนุบาลตาพระยา) เป็นสถานที่ และนายยง จรรยาดี เป็นรักษาการครูใหญ่ และในปี 2536 โรงเรียนได้เปิดการเรียนการสอนในระดับประกาศนียบัตรวิชาชีพ (ปวช.)
เจสซี เจมส์ เด็กเคอร์
เจสสิกา โรส "เจสซี" เจมส์ เด็กเคอร์ ( เกิด 12 เมษายน ค.ศ. 1988) เป็นนักร้องนักแต่งเพลงแนวคันทรีป็อปชาวอเมริกัน และบุคคลมีชื่อเสียงทางโทรทัศน์ ขณะอายุ 15 ปี เธอออดิชันในค่ายเพลงคันทรีมากมายที่แนชวิลล์ รัฐเทนเนสซี แต่ถูกปฏิเสธ เธอเริ่มทำงานฝึกทักษะกับคาร์ลา วอลเลซ สังกัดบิกเยลโลว์ด็อกมิวสิก เพลงของเธอเพลงหนึ่งเป็นที่สนใจของสังกัดเมอร์คิวรีเรเคิดส์ และเสนอให้เธอเซ็นสัญญา ใน ค.ศ. 2009 เธอออกอัลบั้มเปิดตัวชื่อ "เจสซี เจมส์" เธอแสดงในรายการเรียลลิตีโชว์ "อีริกแอนด์เจสซี: เกมออน" กับสามีของเธอ อีริก เด็กเคอร์ ในวันที่ 18 เมษายน ค.ศ. 2014 เจมส์ออกจำหน่ายอีพีผ่านทางไอทูนส์ สังกัด 19 เรคอร์ดิงส์ ชื่ออีพี "คัมมินโฮม"
โรงเรียนวัดทัพหลวง (หลวงพ่อเกิดอุปถัมภ์)
โรงเรียนวัดทัพหลวง (หลวงพ่อเกิดอุปถัมภ์) เป็นโรงเรียนประถมศึกษาแบบสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ 74 หมู่ 4 ตำบลทัพหลวง อำเภอเมืองนครปฐม จังหวัดนครปฐม
โรงเรียนวัดทัพหลวง ก่อตั้งขึ้นในวันที่ 15 ตุลาคม พ.ศ. 2477 โดยได้การสนับสนุนจากนายอำเภอเมืองนครปฐมและพระวิหารการโกวิท อดีตเจ้าอาวาสวัดทัพหลวง โดย นายคง ยมกวง เป็นครูใหญ่ในช่วงนั้น
การเรียนการสอนอาศัย โรงลิเก ใต้กุฏิพระ และ ศาลาการเปรียญ ได้เริ่มสร้างอาคารเรียนหลังแรกในปี 2497 เป็นอาคารเรียนชั่วคราว ต่อมาเมื่อนักเรียนมีมากขึ้น ทางโรงเรียนได้รับงบประมาณและการบริจาคของประชาชน ในการสร้างอาคารเรียน ห้องน้ำ สนามกีฬา เป็นต้นมา
ปัจจุบันโรงเรียนวัดทัพหลวงเปิดทำการสอนตั้งแต่ระดับชั้นอนุบาล ถึง มัธยมศึกษา มีนักเรียนประมาณ 500 คน
เว็บไซต์โรงเรียนวัดทัพหลวง (หลวงพ่อเกิดอุปถัมภ์)
รอล์ฟ ซีเวิร์ต
รอล์ฟ แมกซิมิเลียน ซีเวิร์ต (; 6 พฤษภาคม ค.ศ. 1896 – 3 ตุลาคม ค.ศ. 1966) เป็นนักฟิสิกส์การแพทย์ชาวสวีเดน เกิดที่กรุงสตอกโฮล์ม ประเทศสวีเดน ปี ค.ศ. 1932 เขาเป็นรองศาสตราจารย์ที่มหาวิทยาลัยสตอกโฮล์ม ห้าปีต่อมา ซีเวิร์ตได้รับตำแหน่งหัวหน้าฝ่ายรังสีวิทยาของสถาบันแคโรลินสกา และเป็นหนึ่งในคณะกรรมการวิทยาศาสตร์เพื่อศึกษาผลกระทบของรังสีปรมาณูขององค์การสหประชาชาติ (UNSCEAR) ซีเวิร์ตมีผลงานด้านรังสีวิทยามากมาย และเป็นผู้คิดค้นห้องซีเวิร์ต เพื่อใช้ในวัดปริมาณรังสี
ในปี ค.ศ. 1979 ที่ประชุมใหญ่ว่าด้วยการชั่งตวงวัดได้ประกาศให้ชื่อของซีเวิร์ต (ตัวย่อ Sv) เป็นหน่วยอนุพันธ์เอสไอของปริมาณรังสีสมมูล
อิทธิพล ยอดพรหม
อิทธิพล ยอดพรหม เป็นนักฟุตบอลชาวไทย
"Thailand U-19"
ฟุตบอลทีมชาติไทยรุ่นอายุไม่เกิน 20 ปี (1) ; 2554
วัดโคฟุกุ
วัดโคฟุกุ () เป็นวัดพุทธในเมืองนะระ จังหวัดนะระ ของประเทศญี่ปุ่น และยังเป็นหนึ่งในเจ็ดวัดใหญ่แห่งนันโตะ วัดแห่งนี้เป็นสาขาใหญ่ของสำนักฮซซูและเป็นหนึ่งสถานที่ในอนุสรณ์สถานทางประวัติศาสตร์นะระโบราณ มรดกโลกโดยยูเนสโก
วัดโคฟุกุถูกสร้างขึ้นครั้งแรกที่บริเวณยะมะชินะในเคียวโตะ โดย "ท่านหญิงคะงะมิ" ภริยาของ"ฟุจิวะระ โนะ คะมะตะมิ" ในปี ค.ศ. 669 เพื่อขอพรให้สามีของนางหายจากอาการป่วย ต่อมาในปี 672 วัดแห่งนี้ก็ถูกย้ายไปไว้ที่นครฟุจิวะระเกียว นครหลวงแห่งใหม่ของญี่ปุ่นซึ่งสร้างตามแบบผังเมืองของนครฉางอานในจีน จนกระทั่งในปี 710 วัดก็ถูกรื้ออีกครั้งและนำมาสร้างขึ้นที่ตำแหน่งในปัจจุบัน ซึ่งตั้งอยู่ทางตะวันออกของนครเฮอังเกียว นครหลวงที่สร้างขึ้นใหม่
พระศากยปุตติยวงศ์ (ต่อศักดิ์ สุนฺทรวาที)
พระศากยปุตติยวงศ์ (ต่อศักดิ์ สุนฺทรวาที) ผู้ช่วยเจ้าอาวาสวัดอรุณราชวราราม
พระศากยปุตติยวงศ์ นามเดิม ต่อศักดิ์ สิงหสุรศักดิ์ เกิดเมื่อวันศุกร์ที่ 15 มีนาคม พ.ศ. 2517 เป็นชาวอำเภอบ้านเขว้า จังหวัดชัยภูมิ พ.ศ. 2529 ได้บรรพชา ณ วัดมัชฌิมาวาส อำเภอบ้านเขว้า จังหวัดชัยภูมิ โดยมีพระครูโชติวราจารย์ เป็นพระอุปัชฌาย์ พ.ศ. 2531 สอบได้นักธรรมชั้นเอก สำนักเรียนคณะจังหวัดนนทบุรี วัดเฉลิมพระเกียรติ พ.ศ. 2537 ได้อุปสมบท ณ วัดมัชฌิมาวาส จังหวัดชัยภูมิ โดยมีพระธรรมสิริชัย เจ้าอาวาสวัดอรุณราชวราราม เป็นพระอุปัชฌาย์ ในการนี้ พระบาทสมเด็จพระเจ้าอยู่หัวฯ ทรงพระกรุณาโปรดเกล้าพระราชทาน เครื่องอัฐบริขารการอุปสมบท เป็นพระภิกษุในพระพุทธศาสนา ตามหมายรับสั่ง สำนักพระราชวังที่ 25003 ลงวันที่ 20 ธันวาคม พ.ศ. 2536 ถึงพ.ศ. 2538 สอบได้เปรีญธรรม 3 ประโยค สำนักเรียนคณะจังหวัดชัยภูมิ วัดกลางเมืองเก่า ตั้งแต่อุปสมบทแล้วได้สนองงานพระอุปัชฌาย์มาโดยตลอด ต่อมาได้รับแต่งตั้งให้เป็นผู้รักษาการเจ้าอาวาสวัดโบสถ์ จังหวัดปทุมธานี ถึงปีพ.ศ. 2545 ได้รับแต่งตั้งให้เป็นผู้ช่วยเจ้าอาวาสวัดอรุณราชวราราม เป็นกรณีพิเศษ และต่อมาได้เป็นเจ้าคณะ 5 วัดอรุณราชวราราม ตามลำดับ ในปีพ.ศ. 2558 ได้รับพระบัญชาแต่งตั้งเป็น ที่ปรึกษาประธานสำนักงานกำกับพระธรรมทูตไปต่างประเทศ ในปี พ.ศ.2561 ได้รับแต่งตั้งให้เป็นผู้รักษาการแทนเจ้าอาวาสวัดโบสถ์ ต.บ้านกลาง อ.เมือง จ.ปทุมธานี อีกครั้งหนึ่ง
พระศากยปุตติยวงศ์ เป็นผู้ริเริ่มและฟื้นฟูประเพณีวันมาฆบูชาที่วัดอรุณราชวราราม ซึ่งในการนี้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ได้เสด็จเป็นองค์ประธาน บำเพ็ญพระกุศลสวดสรรเสริญพระรัตนตรัย และเดินเทียนเวียนทักขิณาวัฏรอบองค์พระปรางค์ และได้ปฏิบัติเป็นประเพณีสืบมา นอกจากนี้ยังเป็นผู้ริเริ่มจัดโครงการต่างๆ เช่น การจัดงานสัปดาห์ส่งเสริมพระพุทธศาสนาเนื่องในเทศกาลวันวิสาขบูชา งานประเพณีหล่อเทียนพรรษา งานเจริญพุทธมนต์ส่งท้ายปีเก่าต้อนรับปีใหม่ เป็นต้น ปีพ.ศ. 2550 ได้เป็นประธานดำเนินการก่อสร้าง ศูนย์ปฏิบัติธรรมอรุณธรรมสถาน ในพระสังฆราชูปถัมภ์ฯ จังหวัดชัยภูมิ เพื่อสืบทอดเจตนารมณ์พระเดชพระคุณพระธรรมสิริชัย อดีตเจ้าอาวาสวัดอรุณราชวราราม ในปีพ.ศ. 2552 ได้เป็นผู้ออกแบบเมรุปราสาทรามัญ งานออกเมรุพระราชทานเพลิงศพ พระธรรมสิริชัย(บุญเลิศ โฆสโก) ในปีพ.ศ. 2555 ได้รับมอบหมายให้เป็นประธานดำเนินการยกร่างโครงการบูรณะพระอาราม วัดอรุณราชวราราม เฉลิมพระกียรติ พระบาทสมเด็จพระเจ้าอยุ่หัว 84 พรรษา และสมเด็จพระนางเจ้าสิริกิติ์ พระบรมราชินีนาถ 80 พรรษา และยังได้รับมอบหมายให้เป็นประธานฝ่ายพิธีการ ฝ่ายสถานที่ ฝ่ายดูแลภูมิทัศน์ วัดอรุณราชวราราม จนถึงปัจจุบัน
พรรคเงินเดือนประชาชน
พรรคเงินเดือนประชาชน (อักษรย่อ:งดช. ) พรรคการเมืองขนาดเล็กที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2550
พรรคเงินเดือนประชาชนได้ยื่นจดทะเบียนก่อตั้งพรรคต่อประธาน คณะกรรมการการเลือกตั้ง ในฐานะนายทะเบียนพรรคการเมืองเมื่อวันที่ 16 มกราคม 2552 เป็นลำดับที่ 1/2552 โดยมีนาย อิ่นแก้ว กานต์แก้ว เป็นหัวหน้าพรรคและนาย บุญถิ่น กานต์แก้ว เป็นเลขาธิการพรรค ซึ่งทั้งคู่เป็นญาติของพันตำรวจโท กานต์ เทียนแก้ว อดีตหัวหน้าพรรคและผู้ก่อตั้ง พรรคพลังประชาชน
พรรคเงินเดือนประชาชนได้ถูกยุบตามคำสั่งนายทะเบียนพรรคการเมือง ฉบับที่ 4/2553 ลงวันที่ 25 กุมภาพันธ์ พ.ศ. 2553
ในวันที่ 25 ธันวาคม 2556 พันตำรวจเอก กานต์ เทียนแก้ว อดีตหัวหน้า พรรคพลังประชาชน ซึ่งเพิ่งพ้นโทษจากการถูกตัดสิทธิ์ทางการเมือง 5 ปี ได้ยื่นจดทะเบียนก่อตั้งพรรคเงินเดือนประชาชนขึ้นมาอีกครั้งหนึ่งต่อประธาน คณะกรรมการการเลือกตั้ง ในฐานะนายทะเบียนพรรคการเมืองเป็นลำดับที่ 26/2556 โดยมีพันตำรวจโท กานต์ เป็นหัวหน้าพรรคและมี ดร. สมยศ แสงสุวรรณ เป็นเลขาธิการพรรค มีสำนักงานตั้งอยู่ที่ 269/2 ซอย 4 ถนนบ้านดงพัฒนา ตำบลป่าแฮ้ว อำเภอเมืองลำปาง จังหวัดลำปาง 52100
ต่อมาในวันที่ 18 มิถุนายน พ.ศ. 2557 พันตำรวจเอกกานต์พร้อมกับคณะกรรมการบริหารพรรคอีก 5 คนได้ขอลาออกจากตำแหน่ง
วอลเลย์บอลหญิงชิงแชมป์แอฟริกา 2015
วอลเลย์บอลหญิงชิงแชมป์แอฟริกา 2015 () เป็นการแข่งขันวอลเลย์บอลหญิง ที่จัดขึ้นในไนโรบี, ประเทศเคนยา ระหว่างวันที่ 12–20 มิถุนายน 2015 เพื่อคัดเลือก 2 ทีมที่ดีที่สุดของทวีปแอฟริกาไปแข่งขันเวิลด์คัพ 2015
ทีมชาติต่อไปนี้ได้รับการยืนยันในการเข้าร่วมแข่งขันการแข่งขันในครั้งนี้เป็นการแข่งแบบพบกันหมด แต่ละทีมจะต้องแข่งขันทั้งหมด 5 แมตช์ ทีมใดที่มีคะแนนสูงที่สุดจากการแข่งขันที่แข่งมา จะเป็นทีมชนะเลิศในการแข่งขันครั้งนี้
การจับฉลากแบ่งกลุ่มจัดขึ้นในกรุงไนโรบี, ประเทศเคนยา เมื่อวันที่ 12 มิถุนายน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
เพชรในเพลง 2553
เพชรในเพลง 2553 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2553 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ รางวัลชนะเลิศ และ รางวัลชมเชย ไม่มีผู้สมควรได้รับรางวัล
สกอตต์ อีสต์วุด
สกอตต์ อีสต์วุด (; เกิด 21 มีนาคม ค.ศ. 1986) หรือชื่อเกิดว่า สกอตต์ คลินตัน รีฟส์ (Scott Clinton Reeves) เป็นนักแสดงและนายแบบชาวอเมริกัน เขาปรากฏตัวอยู่ในภาพยนตร์หลายเรื่อง เช่น "Flags of Our Fathers" (2006), "Gran Torino" (2008), "Invictus" (2009), "The Forger" (2012), "Trouble with the Curve" (2012) และ "Fury" (2014) เขายังร่วมแสดงในภาพยนตร์แนวสยองขวัญเรื่อง "Texas Chainsaw 3D" และแสดงในภาพยนตร์รักเรื่อง "ระยะทางพิสูจน์รัก" (2015) คู่กับบริตต์ รอเบิร์ตสัน นอกจากนี้เขาเป็นบุตรชายของคลินต์ อีสต์วุด
อีสต์วุดเกิดที่มอนเทอเรย์ ในรัฐแคลิฟอร์เนีย แต่เติบโตในฮาวาย
เขาเป็นบุตรชายของนักแสดงและผู้กำกับ คลินต์ อีสต์วุด และแอร์โฮสเตส เจเซลีน รีฟส์ เขามีน้องสาวชื่อ แคทรีน รีฟส์ และเขามีพี่น้องทั้งหมดห้าคน ไคล์ อีสต์วุด, อลิสัน อีสต์วุด, ฟรานเชส ฟิชเชอร์ อีสต์วุด และมอร์แกน อีสต์วุด เขาจบการศึกษามัธยมปลายในปี 2003
อีสต์วุดจบการศึกษาในมหาวิทยาลัย Loyola Marymount University สาขาเอกสื่อสารมวลชน ในปี 2008 ปัจจุบันเขาอาศัยอยู่ในซานดิเอโก
อีสต์วุดเริ่มอาชีพของเขาโดยใช้นามสกุลของมารดาเพื่อที่จะหลีกเลี่ยงคติเห็นแก่ญาติ ถึงแม้จะมีนักแสดงที่ชื่อ สกอตต์ รีฟส์ เหมือนเขาก็ตาม แต่ต่อมาเขาได้เปลี่ยนนามสกุลเป็น อีสต์วุด เขายังปรากฏตัวในภาพยนตร์ที่บิดาของเขาแสดงในภาพยนตร์ดราม่าเรื่อง "Gran Torino" (2008) และแสดงบทบาทนำครั้งแรกในภาพยนตร์เรื่อง "Invictus" (2009) ในบทบาทโจเอล สแกนตี
อีสต์วุดคลุกคลีกับวงการภาพยนตร์เนื่องจากอาชีพของบิดา แต่อีสต์วุดบอกว่าเขาไม่ได้อยากเป็นแค่นักแสดงเขาเคยทำงานเป็นช่างก่อสร้าง, บาร์เทนเดอร์ และบริกรชาย ในช่วงเวลาว่างจากการถ่ายหนัง นอกจากนี้เขาก็ได้เปิดร้าน แซดเดิลบาร์ ริมหาดที่โซลานา บีช โดยเขาบอกว่า "ผมไม่ใช่พวกหนุ่ม ๆ ที่สิงอยู่ตามคลับนะครับ ไดฟ์บาร์เป็นทุกอย่างของผม มันไม่ได้ไร้สาระ"
ในปี 2010 เขาเล่นบทบาทนำในภาพยนตร์ "Enter Nowhere" (2011) และเป็นนักแสดงสมทบในภาพยนตร์เรื่อง "Fury" (2014) โดยกำกับ เดวิด เอเย่อร์
ในปี 2015 อีสต์วุดรับบทเป็น ลุค คอลลิน ภาพยนตร์ดัดแปลงจากนิยายของนิโคลัส สปากส์ ในชื่อเดียวกัน "ระยะทางพิสูจน์รัก (The Longest Ride)" คู่กับบริตต์ รอเบิร์ตสัน
เขายังได้แสดงภาพยนตร์กับโจเซฟ กอร์ดอน-เลวิตต์ และเชลีน วูดลีย์ ในภาพยนตร์ชีวประวัติเรื่อง "Snowden" กำกับโดยโอลิเวอร์ สโตน และถูกกำหนดออกฉายในเดือนพฤษภาคม 2016 ในปี 2016 เขารับบทเป็น ร้อยโทเอดเวิดส์ ในภาพยนตร์เนื้อหาดัดแปลงจากการ์ตูนของค่ายดีซีเรื่อง "ทีมพลีชีพ มหาวายร้าย" ในเดือนกันยายนปี 2015 เขารับบทบาทนำในภาพยนตร์แอคชันเรื่อง "Overdrive" ที่มีกำหนดการถ่ายทำที่กรุงปารีสและมาร์แซย์ในเดือนมกราคม ค.ศ. 2016 เขายังร่วมแสดงในภาพยนตร์เรื่อง "เร็ว..แรงทะลุนรก 8" ที่มีกำหนดการฉายในปี ค.ศ. 2017 อีกด้วย
โซริกท์ปาทาริน เองค์โซริก
โซริกท์ปาทาริน เองค์โซริก () เกิดเมื่อ 27 กุมภาพันธ์ พ.ศ. 2530 เป็นนักมวยสากลสมัครเล่นชาวมองโกเลีย ได้เหรียญเงินกีฬาเอเชียนเกมส์ พ.ศ. 2549 ในรุ่นเฟเทอร์เวต โดยชนะกาลิบ ยาฟารอฟในรอบรองชนะเลิศ แล้วแพ้บาโฮดีร์จอน ซุลโตนอฟ จากอุซเบกิสถาน 15-37
กาลิบ ยาฟารอฟ
กาลิบ มูซา โอกลู ยาฟารอฟ (Galib Musa oglu Jafarov; ) เกิดเมื่อ 9 พฤษภาคม พ.ศ. 2521 ที่จังหวัดอักโตเบ เป็นนักมวยสากลสมัครเล่นชาวคาซัคสถานที่มีเชื้อสายอาเซอร์ไบจาน ได้เหรียญทองมวยสากลสมัครเล่นชิงแชมป์โลกเมื่อ พ.ศ. 2546 ในรุ่นเฟเธอร์เวท
ยาฟารอฟยังได้เข้าแข่งขันกีฬาโอลิมปิก พ.ศ. 2547 แต่แพ้ อเล็กเซย์ ติชต์เชนโกจากรัสเซียตกรอบ 8 คนสุดท้าย และได้เหรียญทองมวยสากลสมัครเล่นชิงแชมป์เอเชียในปีเดียวกัน ส่วนในเอเชียนเกมส์ เขาแพ้ โซริกต์บาตาเรียน เอนค์โซริกจากมองโกเลียในรอบรองชนะเลิศ ได้เพียงเหรียญทองแดง
ก้นครัวตัวแสบ
ก้นครัวตัวแสบ เป็นละครโทรทัศน์แนวแฟนตาซี-โรแมนติก-คอมเมดี้ บทประพันธ์โดย ฟองฟาง บทโทรทัศน์โดย หมอก้อย กำกับการแสดงโดย ณรงค์ จารุจินดา ออกอากาศทุกวันจันทร์ - ศุกร์ เริ่มตอนแรกเมื่อวันที่ 5 พฤศจิกายน พ.ศ. 2555–29 พฤศจิกายน พ.ศ. 2555 เวลา 18.30 - 20.00 น. ก่อนข่าวในพระราชสำนัก ออกอากาศทางไทยทีวีสีช่อง 3 นำแสดงโดย สรวิชญ์ สุบุญ, รัชวิน วงศ์วิริยะ
แนวร่วมแห่งชาติ
แนวร่วมแห่งชาติ () เป็นแนวร่วมทางการเมืองในมาเลเซีย จัดตั้งขึ้นเมื่อ พ.ศ. 2516 เป็นพรรคที่เป็นรัฐบาลของสหพันธรัฐมาเลเซียมาอย่างยาวนานตั้งแต่ได้รับเอกราช
พรรคสำคัญ 3 พรรคในแนวร่วมเป็นพรรคที่เน้นเชื้อชาติคือ อัมโน สมาคมชาวมาเลเซียเชื้อสายจีน และสภาชาวมาเลเซียเชื้อสายอินเดีย สมาชิกอื่นๆในแนวร่วมเปลี่ยนแปลงไปตามสถานการณ์การเมือง ในเดือนสิงหาคม พ.ศ. 2552 สมาชิกในแนวร่วมนอกเหนือจากพรรคหลักได้แก่ ขบวนการประชาชนมาเลเซีย พรรคประชาชนก้าวหน้า พรรคสหประชาชนซาราวะก์ สหพรรคซาบะฮ์ พรรคประชาธิปไตยเสรี พรรคสหประชาชนซาบะฮ์ พรรคประชาธิปไตยก้าวหน้าซาราวะก์ พรรคประชาชนซาราวะก์ พรรคมรดกภูมิบุตร และองค์กรสหปาซกโมโมฆัน กาดาซันดูซัน มูรุต
ใน พ.ศ. 2548 หัวข้อเกี่ยวกับการออกเสียงตามมติพรรคเกิดขึ้นเมื่อสมาชิกแนวร่วมแห่งชาติ 2 คน คือ บุง มกตาร์ ราดิน และโมฮาเหม็ด อาซิซ สนับสนุนฝ่ายค้านจากพรรคกิจกรรมประชาธิปไตย ซึ่งเป็นเหตุการณ์ที่ไม่เคยเกิดขึ้นมาก่อน ในที่สุดสมาชิกสภาทั้งสองคนออกมาขอโทษว่าเป็นความผิดพลาด หลังการเลือกตั้ง พ.ศ. 2551 สมาชิกที่เป็นพรรคการเมืองจากรัฐซาบะฮ์และรัฐซาราวะก์เรียกร้องให้มีความเป็นอิสระจากรัฐบาลสหพันธ์มากขึ้น และในปีเดียวกันนั้นพรรคซาบะฮ์ก้าวหน้าซึ่งเป็นต้นสังกัดของสมาชิกสภา 2 คนที่สนับสนุนฝ่ายค้านได้ออกจากแนวร่วม
แนวร่วมแห่งชาตินั้นบางครั้งแสดงถึงสังคมพหุเชื้อชาติที่ยังไม่ได้รวมกัน พรรคหลักที่เน้นเชื้อชาติเป็นศูนย์กลางขององค์กรที่เน้นเชื้อชาติอื่นๆ สังคมที่เน้นเชื้อชาติเกิดขึ้นแม้ในระดับโรงเรียน แม้อุมโนจะเสนอนโยบายที่เน้นการรวมกันทางเชื้อชาติแต่ก็ไม่ก่อให้เกิดแรงบันดาลใจในสังคม สิ่งสำคัญคือนโยบายภูมิบุตรของอุมโนที่ให้สิทธิชาวมลายูมากกว่าเชื้อชาติอื่น การรวมตัวเป็นพรรคการเมืองเดียวของแนวร่วมแห่งชาติเกิดขึ้นได้ยากเพราะการแบ่งแยกตามเชื้อชาติอย่างเข้มข้นในระบบของพรรคการเมือง ซึ่งเป็นภาพสะท้อนของสังคมมาเลเซีย
ปริศนา กัมพูสิริ
ปริศนา กัมพูสิริ เกิดในกรุงเทพมหานคร โดยที่มาของชื่อโบว์ลิ่งนั้น "ในครั้งที่คุณแม่ของ โบว์ลิ่ง อุ้มท้อง โบว์ลิ่ง ได้ 9 เดือน ได้ไปแข่งโบว์ลิ่ง แล้วชนะ จึงเป็นที่มาของชื่อเล่น โบว์ลิ่ง " โดยจบการศึกษาจาก มัธยมศึกษาจาก โรงเรียนสามเสนวิทยาลัย จบการศึกษาปริญญาตรี จาก มหาวิทยาลัยศรีนครินทรวิโรฒ คณะศิลปกรรมศาสตร์ เอกการแสดงและกำกับการแสดง และจบการศึกษาปริญญาโทจาก มหาวิทยาลัยธรรมศาสตร์ คณะวรสารศาสตร์และสื่อสารมวลชน
สืบสวนป่วนกำลังสาม
สืบสวนป่วนกำลังสาม เป็นละครโทรทัศน์ไทย แนวแอ็คชั่น-คอมมาดี้ และเป็นละครภาคต่อจาก สืบสวนป่วนรัก ออกฉายเมื่อวันที่ 10 มิถุนายน พ.ศ. 2554 ถึงวันที่ 8 กรกฎาคม พ.ศ. 2554 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์และบทโทรทัศน์โดย สนุกคิด สนิทเขียน กำกับการแสดงโดย ผิน เกรียงไกรสกุลสายลับรุ่นพี่ เชื่อมั่นตัวเองสูง ใจร้อน ชอบท้าทาย ปีแสงได้เป็นแฟนกับฟ้าครามลูกสาวของลายเมฆ ด้วยความที่ลายเมฆเป็นคนหวงลูกสาว ทั้งคู่จึงกลายเป็นไม้เบื่อไม้เมาทะเลาะกันตลอด แต่ยิ่งอยู่ใกล้ชิดทำให้ปีแสงเรียนรู้และศรัทธาในความเป็นสายลับมืออาชีพของลายเมฆ แต่พอมีสายลับรุ่นน้อง องศา เข้ามาทำให้ปีแสงยิ่งหวงฟ้าคราม
ฟ้าครามสาวสวยน่ารัก จิตใจดี เรียนจบมาก็เป็นผู้สื่อข่าว ฟ้าครามตกลงคบหาดูใจกับปีแสง แต่ด้วยความที่ลายเมฆพยายามกีดกันและคอยจับผิด ยังไม่ยอมรับปีแสงเหมือนเดิม จึงทำให้มีปากเสียงกับลายเมฆมากขึ้นไปอีก ความรักของฟ้าครามกับปีแสง มีองศาเข้ามาทำให้มีปัญหาเพิ่มมากขึ้น
สายลับรุ่นเก๋าที่อยากปลดระวางตัวเองเพราะต้องการทุ่มเทเวลาให้กับลูกสาวให้มาก ลายเมฆเป็นคนเก่งรอบด้าน ฉลาด รอบคอบ เห็นแก่ผลประโยชน์ส่วนรวมมากกว่าส่วนตัว ด้วยความรักและหวงลูกสาวมาก เขาถึงปฏิญาณตนว่า จะทุ่มเทชีวิตเพื่อเปลี่ยนแปลงสังคมด้านมืดให้ขาวสะอาด เพื่อที่ลูกสาวเขาจะได้เติบโตในสังคมที่ดี
หญิงสาวสวย สุดห้าว เพื่อนนักเรียนตำรวจรุ่นเดียวกับลายเมฆ นิสัยแบบผู้ชาย กล้าได้ กล้าเสีย ทำให้ไม่ใครกล้าจีบ เธอแอบชอบลายเมฆ แต่ก็เก็บความรู้สึกไว้ไม่เคยแสดงออก เมื่อมนัสขอความช่วยเหลือ จอมใจชนกจึงได้กลับมาพบลายเมฆอีกครั้ง เธอได้รับภารกิจปลอมตัวเป็นแฟนลายเมฆ และยอมเสี่ยงตายเพื่อช่วยลายเมฆ
ผู้หมวดหนุ่มรุ่นเดียวกับปีแสง หน้าตาดี ขรึม เป็นคนขาดความมั่นใจ ไร้เสน่ห์ เหตุเพราะดูใสซื่อ จริงใจ ใฝ่ดี มีสัมมาคารวะ องศาจึงมักได้รับความเอ็นดูและให้อภัยจากผู้ใหญ่เสมอ และด้วยความเป็นคนมองโลกแง่ดี มีอารมณ์ขัน องศาจึงเป็นที่ประทับใจของคนใกล้ชิด แต่ภายใต้ความน่ารักน่าหยอกขององศากลับซ่อนไว้ด้วยความโกรธแค้นที่ฝังหัวมาตลอดชีวิต
ทางช้างเผือก (ละครโทรทัศน์)
ทางช้างเผือก เป็นละครโทรทัศน์ไทย แนวดราม่า ออกฉายเมื่อวันที่ 7 เมษายน พ.ศ. 2551 ถึงวันที่ 12 พฤษภาคม พ.ศ. 2551 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ทีวีซีน จำกัด บทประพันธ์โดย เอกลิขิต เขียนบทโทรทัศน์โดย โสภาค สุวรรณ กำกับการแสดงโดย อดุลย์ บุญบุตร
เขยบ้านนอก
เขยบ้านนอก เป็นละครแนวคอมเมดี จากบทประพันธ์ของ เพ็ญแข วงศ์สง่า ถูกนำมาสร้างเป็นละครโทรทัศน์ทางช่อง 3 ถึง 2 ครั้ง
ครั้งแรกเมื่อปี พ.ศ. 2544 ผลิตโดย บริษัท ทีวีซีน จำกัด เขียนบทโทรทัศน์โดย เอกลิขิต กำกับการแสดงโดย สุประวัติ ปัทมสูต นำแสดงโดย ศุภกรณ์ กิจสุวรรณ, อาทิตยา ดีถีเพ็ญ,นพชัย มัททวีวงศ์ ออกอากาศทุกวันจันทร์ - ศุกร์ เวลา 19.00 - 19.45 น.
ครั้งที่สองในปี พ.ศ. 2553 ผลิตโดย บริษัท ทีวี ธันเดอร์ จำกัด เขียนบทโทรทัศน์โดย กษิดินทร์ แสงวงศ์ กำกับการแสดงโดย ปกาสิต กิ่งศักดิ์ นำแสดงโดย เกียรติกมล ล่าทา,จิตตาภา แจ่มปฐม,วริษฐ์ ทิพโกมุท เริ่มออกอากาศตอนแรกวันที่ 25 ธันวาคม พ.ศ. 2560 ออกอากาศทุกวันจันทร์ - ศุกร์ เวลา 19.00 - 20.00 น. เริ่ม 6 มกราคม พ.ศ. 2553 - 10 กุมภาพันธ์ พ.ศ. 2553เรื่องย่อละครเรื่องเขยบ้านนอก
คามิล บีดัน
คามิล บีดัน (Kamile Bidan) ตัวเอกของโมบิลสูท เซต้ากันดั้มเมื่อเริ่มเรื่องได้มีปัญหากับเจริดของ Titans ส์ซึ่งส่งผลให้คามิวทำการช่วยควาโทร บาจินาในการขโมยกันดั้มมาร์คทู และเข้าร่วมเป็นส่วนหนึ่งของ เอวโก้(A.E.U.G.)
คามิล
วอลเลย์บอลหญิงชิงแชมป์นอร์เซกาคัพ 2015 (4 ทีมสุดท้าย)
วอลเลย์บอลหญิงชิงแชมป์นอร์เซกาคัพ 2015 (4 ทีมสุดท้าย) () เริ่มทำการแข่งขันตั้งแต่วันที่ 5–7 มิถุนายน ค.ศ. 2015 ที่ฮาวานา, ประเทศคิวบา โดยสาธารณรัฐโดมินิกัน คว้าแชมป์ไปครองได้สำเร็จในการแข่งขันครั้งนี้ นอกจากนี้ คิวบา ที่ได้อันดับที่ 2 ยังผ่านเข้าสู่การแข่งขันวอลเลย์บอลหญิงเวิลด์คัพ 2015 ที่ประเทศญี่ปุ่น อีกด้วย
4 ทีมจากสมาพันธ์นอร์เซกาที่ยังไม่ได้มีสิทธิ์ผ่านเข้าการแข่งขันวอลเลย์บอลหญิงเวิลด์คัพ 2015 การแข่งขันจะแข่งขันเพียงแมทช์เดียวแบบพบกันหมด สหรัฐอเมริกาไม่ต้องแข่งขันรายการนี้เพราะผ่านการคัดเลือกในฐานะแชมป์โลก 2014 โดย 3 ทีมที่ดีที่สุดจากการจัดอันดับของสมาพันธ์นอร์เซกาจะได้เข้าร่วมแข่ง และประเทศเจ้าภาพอีก 1 ทีมในการแข่งขันหากผลว่ามีผลเท่ากันจะตัดสินตามลำดับดังนี้
สัพพัญญู อวิหิงสานนท์
สัพพัญญู อวิหิงสานนท์เกิดเมื่อวันที่ 24 ตุลาคม พ.ศ. 2532 นักแบดมินตันชาวไทย มีความเชี่ยวชาญกากเดนในการเล่นเดี่ยว แข่งขันในปี พ.ศ. 2553 และ เอเชียนเกมส์ 2014
อเวจีสีชมพู
อเวจีสีชมพู เป็นละครโทรทัศน์ไทย แนวดราม่า ออกฉายเมื่อวันที่ 8 พฤษภาคม พ.ศ. 2551 ถึงวันที่ 18 มิถุนายน พ.ศ. 2551 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท โนพรอบเล็ม จำกัด บทประพันธ์โดย โบตั๋น เขียนบทโทรทัศน์โดย ยิ่งยศ ปัญญา กำกับการแสดงโดย ยุทธนา ลอพันธุ์ไพบูลย์
เรื่องย่อละครเรื่องอวจีสีชมพู
ภาณุพล สัจยากร
ภาณุพล สัจยากร (เกิดปี พ.ศ. 2527) เป็นนักครอสเวิร์ดชาวไทย เป็นนิสิตนักศึกษาคณะเศรษฐศาสตร์ มหาวิทยาลัยจุฬาลงกรณ์ เขาชนะการแข่งขัน ไทยแลนด์ แม็ทเพลย์ แชมป์เปี้ยนชิพ ประจำปี 2545 , การแข่งขันสแคร็บเบิล(ครอสเวิร์ด) ประจำปี 2546 ที่ประเทศมาเลเซีย ซึ่งสร้างชื่อให้ประเทศไทยในฐานะแชมป์โลก ชนะเลิศการแข่งขันแบรนด์ ครอสเวิร์ด เกม ชิงแชมป์ประเทศไทยและนานาชาติ ครั้งที่ 20 ประจำปี 2548 ในรุ่นโอเพ่นนานาชาติ ได้รับถ้วยรางวัลพระราชทานจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ในการแข่งขันสแคร็บเบิล(ครอสเวิร์ด) ประจำปี 2546 ภาณุพล ชนะ 18 ครั้ง แพ้ 6 ครั้ง